AARHUS: En almindelig cykeltur blev til en voldsom omgang for en 62-årig mand på Skanderborgvej torsdag eftermiddag.

Klokken 16.16 kom han kørende ved Viby, da han skulle lige ud i krydset ved Ringvej Syd, da en bil kom kørende og dyttede af ham.

Han har forklaret til politiet, at det gjorde ham så forskrækket, at han hoppede af sin cykel og gestikulerede mod personerne i bilen. Det fik med det samme manden på passagersædet til at hoppe ud af bilen og gå hen til den 62-årige.

Passageren blev råbt af og fik at vide, at han skulle flytte sig. Da cyklisten svarede, at han kørte over for grønt lys, og at det derfor måtte være bilisten, der havde gjort noget forkert, blev manden endnu mere vred. Han skubbede nu den 62-årige i jorden og hoppede på hans cykel, så baghjulet blev bøjet.